आज़ादी के बाद मुल्क़ ने पहली बार ऐसी सरकार देखी है, जो सब-कुछ रौंद देने में लगी है। इतिहास कुचला जा रहा है, परंपराएं कुचली जा रही हैं, समाज कुचला जा रहा है, संस्कृति कुचली जा रही है, राज-काज कुचला जा रहा है, अर्थव्यवस्था कुचली जा रही है। एक व्यक्ति चार साल से अपने सामने आने वाली हर चीज़ को रौंद देने में लगा है। उसने खुद के सहयोगियों को रौंद दिया है। उसने अपने सहयोगी दलों को रौंद दिया है। विपक्ष को रौंदना तो उसका सनातन धर्म है ही। असहमित को रौंदना तो उसका शाश्वत कर्म है ही। इस प्रवृत्ति के खि़लाफ़ जो एकजुट नहीं होंगे, उनकी बेईमानी क्या देश कभी भूलेगा?